1.อยากจะสอบถามครับว่าถ้าเรามีเพศสัมพันธ์ในวันตกไข่แต่เราใส่ถุงยาป้องกันและตรวจสอบเมื่อทำเสร็จว่าถุงยางไม่ได้รั่วและเมื่อผู้ชายหลั่งก็ได้เอาออกมาก่อนโดยใส่ถุงยางไว้อยู่ตลอดไม่ได้คาไว้ในช่องคลอดและทางฝั่งผู้หญิงได้กินยาคุมฉุกเฉินชนิด1เม็ดหลังจากมีเพศสัมพันธ์15นาทีอยากถามว่ายังมีความเสี่ยงที่จะตั้งครรภ์ได้อยู่ไหมครับ 2.สอบถามอีกเรื่องครับการที่เอาอวัยวะเพศถูกกันไม่มีโอกาสตั้งครรภ์ใช่ไหมครับแล้วถ้าถูกันแต่ส่วนหัวของอวัยวะเพศชายหลุดเอาไปในอวัยวะเพศหญิงครั้งเดียวไม่ได้เข้าไปลึกและไม่ได้ทำอะไรต่อและรีบดึงออกมาทันทีโดยฝ่ายชายไม่ได้หลั่งและยังไม่ได้เสร็จมากก่อน มีโอกาสที่จะตั้งครรภ์ไหมครับ
สวัสดีค่ะ การมีเพศสัมพันธ์ที่ได้ใส่ถุงยางอนามัยเพื่อป้องกันเอาไว้ตลอดการมีเพศสัมพันธ์ และถุงยางไม่ขาด ไม่รั่วเลยนั้น มีโอกาสตั้งครรภ์ได้น้อยกว่า 2% จริงๆแล้วไม่จำเป็นต้องใช้ยาคุมฉุกเฉินตามเข้าไปอีก แต่หากได้ใช้ไปแล้วนั้น ก็ควรใช้อย่างถูกต้องภายใน 72 ชั่วโมงหลังมีเพศสัมพันธ์ เพื่อให้ได้ประสิทธิภาพประมาณ 80-90% ในการลดโอกาสการตั้งครรภ์การถูอวัยวะเพศกันแค่ภายนอก แทบจะไม่มีโอกาสทำให้ตั้งครรภ์ได้ค่ะ แต่หากมีการสอดใส่แม้ไม่ลึกไม่นาน มีโอกาสที่จะมีน้ำอสุจิที่ปนออกมากับสารคัดหลั่งได้อยู่ มีโอกาสตั้งครรภ์แม้จะน้อย ดังนั้นหากจะมีเพศสัมพันธ์แบบสอดใส่ แม้ไม่ลึก ไม่นาน ให้ใส่ถุงยางอนามัยเพื่อป้องกันเอาไว้ทุกครั้ง หรือกินยาคุมแบบแผงรายเดือน ฉีดยาคุม ฝังยาคุมเพื่อป้องกันไว้ก่อน